Roberto Soldado

Roberto Soldado Rillo (s. 27. toukokuuta 1985 Valencia, Valencian maakunta, Espanja) on espanjalainen uransa päättänyt jalkapalloilija. Hän oli pelipaikaltaan hyökkääjä.

 Ura 

Soldado siirtyi Real Madridin junioreihin valencialaisesta Don Boscosta 13-vuotiaana. Kaudeksi 2002–2003 hän sai paikan Real Madridin B-joukkueesta ja oli mukana kun joukkue nousi kauden 2004–2005 päätteeksi takaisin Espanjan toiseksi korkeimmalle sarjatasolle Segunda Divisióniin.SoldadoReal Madrid. Viitattu 29.7.2008.  Kaudella 2005–2006 hän oli 19 maalillaan joukkueensa paras ja sarjan toiseksi paras maalintekijä.Máximos goleadores LFP. Viitattu 3.4.2007.

Ensimmäiset minuuttinsa Real Madridin edustusjoukkueessa Soldado pelasi kauden 2004–2005 Espanjan cupissa Copa del Reyssä Tenerifeä ja Valladolidia vastaan. Ensiesiintyminen kotimaan pääsarjassa tapahtui Valenciaa vastaan 23. lokakuuta 2005. Kauden mittaan hän oli mukana 11 pääsarjaottelussa ja teki kaksi maalia.Ficha del jugador LFP. Viitattu 3.4.2007. Kaudeksi 2006–2007 Soldado lainattiin Osasunaan hakemaan pääsarjakokemusta ja peliaikaa. Pelaamassaan 30 sarjaottelussa hän teki 11 maalia. UEFA Cupissa seura ylsi välieriin.

Kaudeksi 2007–2008 Soldado palasi Real Madridiin, ja teki seuran kanssa vuoteen 2012 ulottuvan jatkosopimuksen.Soldado renueva su contrato con el Real MadridReal Madrid. Viitattu 11.7.2007.  Joukkue juhli kauden päätteeksi Espanjan pääsarjan mestaruutta, mutta Soldadolle kausi oli vaikea, sillä otteluita kertyi yhteensä vain kahdeksan kaikki kilpailut mukaan lukien. Kesällä 2008 hän siirtyi naapuriseura Getafeen, jonka kanssa hän teki neljävuotisen sopimuksen. Getafe maksoi Real Madridille neljän miljoonan euron siirtokorvauksen.Madrid y Getafe llegan a un acuerdo por Soldado Marca. Viitattu 29.7.2008.

9. kesäkuuta 2010 hän siirtyi kotikaupunkinsa Valenciaan, joka maksoi hänestä noin 10 miljoonan euron siirtokorvauksen.Comunicado oficialValencia CF. Viitattu 10.6.2010.  Hänet hankittiin korvaamaan Barcelonaan lähtenyttä David Villaa. Ensiesiintymisessään joukkueessa 14. syyskuuta 2010 Mestarien liigan ottelussa Bursasporia vastaan hän onnistui maalinteossa, kun Valencia voitti ottelun lopulta selvin numeroin 4–0.

1. elokuuta 2013 Soldadon ilmoitettiin siirtyvän Tottenham Hotspuriin.Deal agreed for Soldado Tottenham Hotspur FC. Viitattu 1.8.2013.  Hän teki joukkueen kanssa nelivuotisen sopimuksen ja hänestä maksettiin noin 30 miljoonan euron siirtokorvaus.El Tottenham confirma el fichaje de Soldado Marca. Viitattu 1.8.2013. 

Elokuussa 2023 Soldado ilmoitti lopettavansa ammattilaisuransa.

 Maajoukkue 

Soldado oli mukana voittamassa alle 19-vuotiaiden Euroopan-mestaruutta vuonna 2004.Valero ensures victory for Spain UEFA. Viitattu 3.4.2007. Myöhemmin hän pelasi myös alle 21-vuotiaiden maajoukkueessa. A-maajoukkueessa hän debytoi kesäkuun 2007 EM-karsintaotteluissa Latviaa ja Liechtensteinia vastaan.Jugadores de la selecciónFútbol en la Red. Viitattu 7.6.2007.  

29. helmikuuta 2012 Soldado teki näyttävän paluun maajoukkueeseen vajaan viiden vuoden tauon jälkeen, kun hän onnistui kolmesti maalinteossa ystävyysottelussa Venezuelaa vastaan.

 Saavutukset 

 Alle 19-vuotiaiden Euroopan-mestaruus: 2004
 Espanjan pääsarjamestaruus: 2008

 Lähteet 

 Aiheesta muualla 
 Roberto Soldado Football Database -sivustolla 
 Roberto Soldado Mestarienliiga.fi -sivustolla 

Luokka:Espanjalaiset jalkapalloilijat
Luokka:Vuonna 1985 syntyneet
Luokka:Elävät henkilöt